Takti-ya taneggarut terza xersum « imnakcamen ». Llan wawalen i d-yerzan ɣer tmaziɣt acḥal n leqrun (neɣ n yiseggasen) aya, medden akk qqaren-ten, ssexdamen-ten yal ass, maca deg yiqerra n kra n yimdanen (ama d iselmaden neɣ d inelmaden, ama d imeɣnasen kan), awalen-a d « ireṭṭalen » kan, meḥsub ur ttusemman ara d «awalen» n tmaziɣt. Dɣa, lemmer d lebɣi, lemmer gar yifassen nsen i d-yeqqim umawal n tmaziɣt, tili ahat « ireṭṭalen »-a merra ttwakksen ; tili « fersen» tamaziɣt rnan amawal-ines.